Thorvaldsens Museum og frisen 


LI. årgang Af arkitekt M.A.A., professor Steen Eiler Rasmussen 
je: august 1949 og maleren, professor Georg Jacobsen 


il 
| 


Æ 


ter 


UDGIVER: ARKITEKTENS FORLAG - REDAKTION OG EKSPEDITION: BREDGADE 66, KBH. CENTRAL 4525 


Afl. til postvæsenet 6.10.1949 


KTEN, månedshæfte ; Årg. LI Nr 7-8 Side 117—1/ 


. SELE 


TASSO Kedler 


k 


SERIE 
U 1 til koks og olie 


U 2 til kul 


7-20,5 må 


Leveres som varmtvandskedel 
eller som dampkedel. 

Kan leveres til stokerfyr 
uden rist. 


SERIE 


SERIE 
B 2 MEL: 


1,3-2,8 m2 

Alle kedler i denne serie 
Kan på bestilling leveres, så oliefyr 
leveres til oliefyr. kan påmonteres. 


GARANTI: Alle TASSO kedler er afprøvet med mindst 7 atm. koldtvandstryk (prøvningen gælder såvel de en- 
kelte elementer inden samlingen som de samlede færdige kedler). 

Kedler med materiale- eller fabrikationsfejl, hvorom der gives meddelelse inden 2 år fra indleveringsdatoen, er- 
stattes efter fabrikens valg ved ombytning eller reparation. 


K 


% H. RASMUSSEN & Co., ODENSE 


Fabriken i Hjallese - Postadresse: Hjallese St. - Telefon Dalum 911 


+ Annoncøren udstiller på Akademisk Arkitektforenings Byggeudstilling, Bredgade 66,. Kbhon:. K- Gratis ad 


På det gamle Fotografi af Thorvaldsens Museum ser 
man, hvor tydeligt Kontrasten mellem de lyse Ind- 


atninger og de okkergule Mure tidligere har været. 


zl. 7-8. 


Thorvaldsens Museum og Frisen 


Af Arkitekt M.A.A., Professor Steen Eiler Rasmussen 


727.7 + 729.4 
Med Støtte fra Ny Carlsbergfondet har Arkitekten faaet udført en Række Gen- 
givelser af Enkeltheder af Sonnes Frise, som den var i 1948. Nu, da man staar 
overfor at dække Facaden med Stilladser, bringer vi disse smukke og historisk 
værdifulde Billeder sammen med Steen Eiler Rasmussens Redegørelse for Frisens 
Betydning i den arkitektoniske Helhed. 


Man forstaar først, hvilken kunstnerisk Bedrift Bindesbølls Byg- 
ning er, naar man sammenligner den med Konkurrenternes Pro- 
jekter. Grundplanen var i store Træk givet, da man skulde an- 
vende Murene af den Vognbygning, som Kongen havde skænket 
til Formaalet. Det af Hetsch udarbejdede Forslag har da ogsaa 
en Hoveddisposition, der ikke er meget forskellig fra Bindesbølls: 
Korridorer omkring en Gaard omgivet af mindre Køjer; for Enden 
af Gaarden Kristussalen, og i Bygningens anden Kortside en stor 
Hal gennem to Etager til Opstilling af de største Skulpturer. 

Men hos Hetsch har Forslaget faaet sit Præg af den mindste En- 
hed, den lille Køje og det lille Vindue. Alle Delinger fra de smaa 
Rum trækkes igennem de store Rum og hen over hele Facaden, 
saa at alt bliver smaat og smaaligt og smaaborgerligt. Facaden 
ser ud, som om Bygningen skulde være Klubben ,,Enigheden" 
i en eller anden Karolinelund i en hyggelig dansk Købstad. — 
Paa J. H. Kochs Facader finder vi blandt andre Ting ogsaa Vin- 

duer, der har skraanende Sider og en Indfatning beslægtet med 
Vinduesmotiverne paa Bindesbølls Museum, saadan som vw kender 
det; Lignende" Vinduer" fandtes 1 "GES Heteh' sener Forslag: 
Det var Fællesgods. Saadan var Vinduerne nu een Gang paa et 
Museum, efter at Schinkel sidst i Tyverne havde bygget Altes 
Museum i Berlin. Det er ikke blot Vinduerne i denne Bygning, 
men især hele Blokken, der faar os til at tænke paa vort hjemlige 
Thorvaldsens Museum. 

Bindesbølls første Udkast til et Thorvaldsens Museum udført i 
Rom 1837 minder endnu mere om Schinkels Berlinermuseum. 
Det gælder især Bagsiden, som ses øverst paa Tegningen. Der er 
alle de smaa Vinduesfag svarende til de smaa Køjer. 

Forsiden, som ses længere nede, har allerede anslaaet det, der 
skulde blive Grundtemaet i det endelige Museum. 

G. F. Hetsch's og JF. H. Kochs Forslag til Thor- 
valdsens Museum. Maal 1:500. Efter Bruun og 
Fenger: Thorvaldsens Museums Historie 1842. 
Den øverste Tegning viser en Del af Langsiden 
af F. H. Kochs Forslag med de ensartede Vin- 
duer, der minder om dem paa Altes Museum, 
gengivet herunder. 

De to nederste Tegninger viser Fagade og Snit 
af Hetsch's Forslag. Ved at sammenligne med 
Bindesbølls udførte Museum ser man, hvor mær- 
kelig lille Hetsch's Bygning vilde virke paa 
Grund af den hele smaalige Behandling af Fa- 
gaden. Ogsaa i Snit er den mærkelig smaat- 
skaaret med de store Rytterstatuer i et meget 
opdelt Rum med mange klassicistiske Detailler. 


Schinkel: Altes Museum i Berlin, Bagsiden. 

udført i Rom 1837. Maal 1:500. Originalen i Kunstakademiets Samling af Arkitekturtegninger. 


EZindesbølls Udkast til et Thorvaldsens Museum, 

FIDE 


Der var i hele Tiden en Tendens hen mod det smaalige. Det Peder Malling: Fagaden af Universitetsbygningen i 


gælder Klassicismens Udløbere i den borgerlige Arkitektur, saa- 
dan som vi ser den i et typisk Eksempel her. Det gælder ogsaa 
meget af den romantiske Stilefterligning, der opstod som en 
Reaktion mod Klassicismen. 

Men der er to store Monumenter, der søger den grandiose Virk- 
ning, nemlig Mallings Universitet og Bindesbølls Museum. Og 
de opnaar det ved de samme Virkemidler, selv om Stil og Form- 
sprog er saare forskellige. 

Universitetet har eet stort, eet meget stort Rum, Festsalen, og dens 
store Maal bliver markeret helt ud i Facaden i det helt katedral- 
agtige Indgangsparti. Og mere end det. De andre og mindre Rums 
Vinduer bliver koblet sammen to og to i lodret opstigende store 
rundbuede Felter, saa at Bygningens største Maal bliver de her- 
skende i Modsætning til Hetsch's Arkitektur, hvor de mindste 
Maal regerer. Paa lignende Maade har Bindesbøll givet Museet 
den store Virkning ved at forme alt over Motivet de store Por- 
taler, der svarer til de største Rum, Forhallen og Christussalen. 
Vinduerne til de mindre Rum har ikke som i det første Udkast 
faaet smaa Indfatninger men store, der i Maal svarer til Portaler. 
Og ligesom Malling — gennem Buemotivet i Universitetet — knyt- 
ter de to Etager sammen, har Bindesbøll i Museet ladet Skraa- 
linierne fortsætte op igennem Kordongesimsen, saa at de øverste 
og nederste Vinduer er bundet uløseligt sammen til Fag af stor 
Størrelse. 

Man har peget paa, at denne Arkitektur ikke blot er beslægtet 
med etruriske og græske Bygninger, men ogsaa med den store 
romerske Barok, de imponerende okkergule Paladser, der ligger 
som store sluttede kubiske Blokke. 

Det er ikke Detaillen, men Helhedsidéen der faar os til at tænke 
paa Barokken. Det særlige ved Barokken er jo, at den i Stedet 
for at sammenstykke Arkitektur af en Række hver for sig smag- 
fulde og velformede Enkeltheder, sammensmelter det hele til en 
Enhed, som man ikke kan vriste de enkelte Dele ud af. 

Hvis man ser paa Vinduerne paa første Sal og betragter dem som 
isolerede Enkeltheder, vil man finde, at Indfatningerne er uhar- 

København. Maal 1: 500. 
Kunstakademiets Samling af Arkitekturtegninger. 


Se Fotografiet Side 125. 


Vilhelm Wanscher: Artes I side 58 
og Arkitekturens Historie III side 516. 


; 


C. F. Hansen: Fagaden af Domhuset (Det gamle 
Raadhus), København. Maal 1: 500. 
Kunstakademiets Samling af Arkitekturtegninger. 


moniske og mærkeligt proportioneret, alt for brede til det forholds- 
vis lille Vindueshul. Der var Hetsch”s og Schinkels anderledes 
korrekte. Men Bindesbølls bliver rigtige, naar man ser dem som 
en Videreføring af de underste, der heller ikke kan ses blot som 
Indfatninger om det givne Vindue, men som Inddelinger af hele 
Facaden, med Portaler. 

Dette Vinduesmotiv, som vi saa var blevet Fællesgods, og som 
var blevet banaliseret, er pludselig blevet nyt, har faaet en hel 
anden Tydning, og der er sket en Sammensmeltning af Enkelt- 
hederne til en mærkelig stor og udtryksfuld Helhed. 

G. F. Hansen, som Bindesbøll og Malling vendte sig mod, havde 
den samme Trang til det storladne. I Domhusets Facade er det 
de store Søjler, der dominerer, og alt underordner sig det gran- 
diose Motiv. Men her sker det ved Modsætninger. Ved hver Side 
er der en Portal med smaa Søjler, der skal faa de store til at virke 
endnu større. Bindesbølls Hus udfolder sig paa en mere organisk 
Maade. Gaar man rundt om Domhuset ser man en Række smukke 
Facader, men bagefter er man ude af Stand til at sætte dem sam- 
menatiltentElelhed 

Det blev almindeligt at kritisere disse pudsede Bygninger som 
noget forlorent, noget man havde udført i Statsbankerottens Tid, 
fordi man ikke havde Raad til ægte Sten. Det er højst uretfær- 
digt og urimeligt. Domhusets rødlige Puds og Sandstenen gaar 
stofligt saa smukt sammen, som man kan ønske sig, og de har især 
den Værdi, at de patinerer smukt sammen, faar større Rigdom 
og Fylde, naar de har staaet i nogen Tid. Det er slet ikke fattigt, 
men ædelt og gedigent. i 

Men Tiden vilde noget mere broget og udtryksfuldt end C.F. 
Hansens romerske Fantasier. 

Forsiden til Altes Museum havde Schinkel formet som en kæmpe- 
mæssig Søjlefront. Det var Klassicismens Drøm om en monumen- 
tal Bygning, en ren græsk Arkitektur. Den skulde ikke blot være 
Rammen om Kunstværker, men selv være et Kunstværk, hvor. 
Maler- og Billedhuggerkunst kunde indgaa en inderlig Forbin- 
delse med Arkitekturen. 

Naar man stod oppe i den store Søjleloggia, havde man paa den 

ene Side Søjlerne, der stod i Stenens Graa, men paa den anden 
Side var Væggen dækket af kulørte Billeder malet al fresco paa 
Muren. Jeg husker dem kun som en Mængde, halvtudviskede 
Felter, som man ikke kunde faa Afstand til at se, og som man 
heller ikke rigtig følte Trang til at fordybe sig i. Det var Schinkel 
selv, der havde givet Udkast til dem, og det var Maleren Peter 
Cornelius, der havde udført dem. 

Samtiden var meget begejstret for dem, og der blev udført ad- 
skillige af den Slags Haller. Cornelius kom bl. a. til at dekorere 
Pinakoteket i Minchen. 

Paa Kunstakademiets Bibliotek findes en hel lille Bog fra Fyrrerne 
med Forklaring af Dekorationerne i Altes Museum. Det store 
Felt til venstre forestiller intet mindre end Verdens Opstaaen af 
Kaos og det til højre fremstiller den menneskelige Kulturs Ud- 
vikling. 

Inde bag Søjlerne midt mellem de to Felter kom man til en stor 
Trappe, der førte op til Førstesalen. Ogsaa dette Rum, der endnu 
var i det Frie, var helt dekoreret med Vægbilleder efter Arkitek- 
tens Udkast. 

Men selv om Malerierne er murfaste, kan man ikke sige, at Arki- 
tektur og Maleri er smeltet sammen. Det, man har opnaaet, er i 
Virkeligheden Virkningen af Rum, der er behængt med Billeder. 
Man har hele den plastiske og rumlige Udformning for sig og 
de kulørte Malerier for sig. 

Selve dette at benytte Farven i Arkitekturen og udnytte den mere 
direkte end Schinkel først gjorde, blev et Problem, der kom til 
at beskæftige mange Arkitekter. 

Bindesbøll blev stillet over for det allerede som tre og tyveaarig 
paa sin første Udenlandsrejse, da han i Paris traf sammen med 
den fransk-tyske Arkitekt Franz Christian Gau, der havde været 
med til at udgrave Pompeji, og som kunde fortælle om antik, 
mangefarvet Bygningskunst. 

Siden havde Bindesbøll beskæftiget sig meget med Farver i Arki- 
tekturen. Man ser det paa hans Rejsestudier, de mange Blade 
med Fremstilling af Farvedekoration. Man ser det ogsaa i hans 
Projekter. Under Opholdet i Rom, da han udførte det Forslag til 
et Museum, som er gengivet Side 119, skulde han ogsaa sende 
Tegninger hjem til Kunstakademiet. Det var en Pligt Guldme- 
daillestipendiaterne havde. 

Tegningerne, der er vist på næste Side, minder om Schinkels 
Altes Museum. Ligheden er jo slaaende. Forskellen er Farverne, 
som den her gengivne Tegning ikke giver nogen Forestilling 
om, men som er angivet paa andre Tegninger af ham. 
Bindesbøll havde nu ikke blot besøgt Pompeji, han havde været i 
Grækenland, han havde paa Stedet studeret Farvesporene fra de 
gamle 'Templer, han var blevet fortrolig med Teorierne om, at 
de berømte Marmorbygninger oprindelig havde været polykrome. 
Akademiet ejer det farvelagte Projekt, der er meget stærkt. 
Søjlerne er lige saa farvestraalende som Billedfriserne, der er an- 
tydet paa Muren bagved. Selv Thorvaldsens Statuer, som ogsaa 
er vist, er blevet bemalet. Er Ligheden med Schinkels Museum 
iøjnefaldende, saa er Forskellen ikke mindre slaaende: Farverne 
er kommet frem fra Bagvæggen og har bemægtiget sig hele Byg- 

Schinkel: Altes Museum 1 Berlin. Den store Søjle- 
loggia, hvis Vægge var dekoreret med Peter Corne- 
lius” Fresker. 


Schinkel: Altes Museum i Berlin. Indgangssiden. 

M. G. Bindesbøll: Forslag til en polykrom Museumsbygning til Thorvaldsens Værker udarbejdet under opholdet i Rom. 
Foroven fagaden gengivet i Maal 1:500, forneden Enkelthed af samme i Maal 1:100. 

ningen. I det endelige Museum er der sket en Formidling, en 
Sammensmeltning ikke blot af Former, men ogsaa af Farver. 
I Stedet for Kolonnader har man faaet Fagadens Relief af Por- 
taler. Billederne er kommet helt frem i Facadeplanet og blevet en 
Del af det. I Schinkels Museum gaar man i en Søjlegang og ser 
Statuerne, her i København er baade de gaaende og Statuerne 
blevet til en Frise, der strækker sit Baand gennem Portalerne. 
I Schinkels Museum var der Malerier paa Muren, men de laa 
tilbage i deres eget beskyttede Rum. Hos Bindesbøll er de kommet 
frem og maa ogsaa som Stof høre med til Facaden. 

Baade af praktiske Grunde — for at gøre Dekorationen vejrbe- 
standig — og af kunstneriske maa Farveholdningen forenkles. Erik 
Moltesen pegede paa, at de græske Vasers Farver kan have været 
bestemmende for det endelige Resultat. Andre henviser til, at 
man paa Bindesbølls Tid kendte en Overlevering efter hvilken 
Grækerne skulde have anvendt fire Farver i deres Malerier: 
hvidt, rødt, okkergult og sort. 

Det er vist ikke urimeligt at mene, at Bindesbøll er gaaet ud fra, 
at Facadens dominerende Farve skulde være Okker og saa har 
han stemt det øvrige af derefter med Anvendelse af Jordfarver. 
Der findes en prægtig Farveskitse af ham malet med Dækfarve, 
djærvt og kraftigt hensat paa Papiret, som han netop kunde, og 
der ser man denne stærke Virkning af Okker, Frisen er kun 
markeret som et mørkebrunt Baand, og der er noget grønt og 
ganske, ganske lidt blaat. — 

Farvede Huse var aldeles ikke noget nyt. Før Eigtveds Rokoko 
slog igennem i Midten af det attende Aarhundrede, har der knap 
været noget københavnsk Hus, der ikke straalede i Farver. 

De kunde være oliemalede, eller de kunde være kalkede. Fælles 
for dem var, at Farvestoffet var ført uden paa Pudsen eller paa 
den vandskurede Mur som et ganske tyndt Lag. Hvis man stødte 
det af, saa man den nøgne Puds grine frem, og naar Farven var 
medtaget af Vejr og Vind, maatte man male dem paany. Ved 
fortsat Kalkning kan man opnaa en hel tyk Skal, der farvemæs- 
sigt og stofligt kan være af en prægtig Virkning. (Vi kender saadan 
en okkergul Mur med hvide Blændinger i Indgangen til Frederiks- 
berg Have). Men de kræver stadig Vedligeholdelse. I G.F. Han- 
sens Bygninger, der staar i en rødlig Puds, saadan som Domhuset, 
har vi en anden Hud. Den er helt gennemfarvet og den skifter 
nok Lød, naar den udsættes for Vejret, men bliver nærmest rigere 
og smukkere, og den skal ikke fornyes. 

Bindesbølltiden interesserede sig meget for Konstruktion og for 
Materialeægthed. Man prøvede med blank Mur, med Form- 
sten, med glaserede Tegl. Man var milevidt fra at male Huse. 
Bindesbøll havde selv en stærk Fornemmelse for det gedigne, for 
det, der kan taale Slid og blive smukkere i Brugen, og det er na- 
turligt, at han, naar han skulde anvende Farve, saa har tænkt sit 
Hus i en farvet Puds og ikke i en malet. Hele Bygningen, der 
er som en stor Sarkofag, bliver til et kosteligt indlagt Skrin, det er 
Arbejde som Cloissonée eller Intarsia udført i Puds. 

I Bindesbølls Arbejde med Thorvaldsens Museum er Udviklings- 
gangen gaaet imod det stadigt mere fortættede og koncentrerede, 
i Hovedform, i Inddeling, i Relief, i Farve. 

Erik Moltesen: Sonnes Thorvaldsens Frise og 
dens Forudsætninger. 1926 


Thorvaldsens Museums østre Hjørne set fra St. Jør- 
gens Gaard ved Christiansborg. 


Ser vi tilbage paa de arkitektoniske Forudsætninger, saa er de 
— ja man vilde vel sige gaaet op i en højere Enhed, men det er 
mere rigtigt at sige, i en tættere Enhed, en Sublimering. 
Endnu er alt, hvad vi har betragtet, Arkitektur, alt er arkitek- 
tonisk bestemt. 

Men derfra gaar Udviklingen til selve Billederne, der skulde 
strække deres Farvebaand henover Facaden, eller rettere gen- 
nem Facadens Inddelinger. Det er lærerigt at studere de Bil- 
leder, som Cornelius udførte ogsaa som store Murdekorationer. 
Han arbejdede i en raffaelisk Stil. Ofte er det, som om hans Bille- 
der er opstaaet ved en Udklipning og Sammensætning af Figurer 
fra Raffaels Stanzer. Thorvaldsen, der var Ven med ham, har 
selv erhvervet et Billede af ham, en Gravlæggelsesscene, der fin- 
des paa Museet. Ikke blot Kompositionsprincipperne fra Høj- 
renaissancen er benyttet, men Formsproget, Klædedragt, Gestus, 
alt. Man spørger sig, om der overhovedet eksisterer saadanne 
Foldekast andre Steder end i Malerkunsten? 

Medens Bindesbøll arbejdede med Thorvaldsens Museum, ud- 
førte Cornelius Dekorationerne til en ,,Friedhofhalle" i Berlin. 
De er udgivet i et stort Værk med Plancher i 1848 og alle repro- 
ducereteieSires: 

Cornelius? Billede er komponeret som Billeder fra Renaissance- 
tiden, ofte over et Trekantprincip med Skraalinier og rolige 
Figurer ud mod Billedrammen. Det er Kunst paa Kunst, tea- 
tralsk bevæget med en Masse talende Haandbevægelser og 
Strømme af Foldekast, der i Streggengivelsen er blevet til en 
Slags Skønskrift, elegante Linier, der er ført uhyre drevent, — 
og som lader os komplet ligegyldige. 

Vender vi os fra denne perfektible europæiske Kunst til et Felt 
i Sonnes og Bindesbølls Frise, finder vi noget, der ikke er blevet 
forældet, ikke er blevet ligegyldigt. Ogsaa denne Gruppe er op- 
bygget paa den for europæiske Billeder klassiske Manér, men paa 
en mærkelig selvfølgelig Maade. 

Det er ikke Efterligninger efter en anden Tids Maleri, det er 
dansk Figurmaleri fra Fyrrerne. Det er Personer i Dragter, som 
man saa dem dengang. Arbejderne i deres Dagligtøj er lige saa 
smukt skildret, som Fyrst Poniatowski i sit klassiske Gevandt. 
Hvert Billede har en bevidst og simpel Opbygning, hele Frisen 
en sammenhængende Rytme. 

Billederne er ligesom hele Facaden udført i farvet Cementpuds, 
og Formen er beskrevet ved en sort Skravering. Fra Begyndelsen 
fandt Folk, at det hele var alt for kulørt, og det blev haardt be- 
dømt. Men allerede fra Treserne tales der om Frisens Forfald, 
og man begynder at arbejde med at finde en bedre og mere 
vejrbestandig Teknik. Mange Teknikere og Kunstnere har tum- 
let med Problemet. Den, der har arbejdet længst med det og 
mest indgaaende, den afdøde Maler Axel Johansen, naaede om- 
sider til et Resultat, som man mener vilde være teknisk forsvarligt. 
Efter hans Metode er Gaardens Facader restaureret, og Resulta- 
tet er i enhver Henseende overmaade smukt. 

Det var allerede i Tyverne, at man naaede til den Fremgangs- 
maade, som man har anvendt i Gaarden. Man har fra den Tid 
skriftlige Udtalelser baade fra Joakim Skovgaard, der havde del- 
taget i Arbejdet i mange Aar, og fra afdøde Professor Carl Peter- 
sen, der dengang var Museets Arkitekt. Ingen har vel vurderet 
Bindesbølls Bygning højere end Carl Petersen, der lærte af den 
og benyttede den som Rettesnor for sine Arbejder og for sin Op- 
fattelse af Arkitektur. 

I et efterladt Manuskript om Farver, et Manuskript, der aldrig 
har været offentliggjort, skriver han ogsaa om Thorvaldsens 
Museum; det er to Tidsaldre, der her mødes, et mærkeligt hi- 
storisk Dokument, som her skal citeres. 


»I Sorø, hvor jeg gik i Skole, havde vi Maleren Chresten Dals- 
gaard til Lærer i Tegning. Dalsgaard elskede, som vi ved fra 
hans Billeder, stærke rene Farver. Jeg husker, at i en af Stuerne 
i hans smukke Hus var Væggen malet med blaa Kobalt, den 
reneste Farve jeg kender. Dalsgaards Kærlighed til de stærke Far- 
ver stammede direkte ned fra Bevægelser i vor Kunsts Guldalder, 
saaledes som disse særligt fik Udtryk i dekorativt bestemte Ar- 
bejder som Thorvaldsens Museum, Dekorationer af Hilker etc. 
Sorø Akademis smukke Bygning er indvendig rigt dekoreret af 
Hilker, og Væggene her vidnede om de rene Farvers Betydning 
og Værdi.” 

»Datidens Farvesyn i Kunst — det var i 80erne — gik imidlertid 
i Retning af dæmpede Farver. Her var saaledes et vanskeligt og 
vigtigt Problem.” 

»I goerne hørte jeg som Elev paa Kunstakademiet et Foredrag af 
Francis Beckett, hvori han talte om Grækernes Farver paa Tem- 
plerne. Det var videnskabeligt bevist, at de havde malt deres 
Figurkompositioner og Bygningernes arkitektoniske Led med 
stærke rene Farver. Han sagde, at vi i vor Tid, hvor Smagen 
foretrak de dæmpede Farver, vanskeligt var i Stand til at værd- 
sætte Grækernes Kærlighed til de stærke rene Farver.” 

»Vi Elever her paa Akademiet kendte jo godt saadanne Værker, 
som gengav græske Bygninger med paatrykte skrækkelige Farve- 
disharmonier. Det syntesindlysende, at Francis Beckett havde Ret.” 
»I 1900 blev Nyrops Raadhus aabnet saaledes, at der i ikke færdige 
store Lokaler paa iIste Sal i Forhuset blev foranstaltet en retrospek- 
tiv Udstilling af dansk Kunst. Her saa jeg første Gang et af 
M. G. Bindesbølls mange Forarbejder til Thorvaldsens Museum. 
Bygningen var paa en karakterfuld og meget smuk Maade stærkt 
polykromt behandlet. Søjleskafterne havde en ren rød Farve. De 
ornamentalt udformede Led var malede med kraftige blaa og 
stønnelF arver osv. 

»Men det var her et Arbejde af en Mester i Farvebehandling, en 
af dem, der tilhørte den danske Kunsts Guldalder. Det gik op 
for mig, at Bindesbøll havde opfattet Antikens Kærlighed til de 
stærke rene Farver og benyttet den med kunstnerisk Følelse i 
Modsætning til de Videnskabsmænd, der havde udarbejdet de 
Værkermvinkendter 

»Den intellektuelt sikre Beherskelse af Midlerne i Form og Farve 
mener jeg har den største Betydning i Kunst. Men den er jo først 
noget værd, naar den fyldes med Indhold, behersket af sikker 
kunstnerisk Følelse, det som er saa haarfint, at det ikke kan 
maales endsige bringes i Sikkerhed under Tabeller.” 

» Tænk Dem, hvad en Stregtegning kan tabe i Værdi i en nok saa 
nøje og omhyggelig Kalkering, hvor Stregerne har en lidt anden 
Tykkelse end Originalen, en Forskel, som ikke kan maales. Og 
Forskellen i Farvernes Valører, deres Stof og alle deres andre 
Egenskaber er ikke mindre følsomme.” 

»Bindesbølls Farvesmag og Farvestil har nøje Tilknytning til 
Farveopfattelsen hos Samtidens gode danske Malere. En Række 
af disse knyttede han til sit Arbejde ved Thorvaldsens Museum. 
Først og fremmest gælder dette Sonne, som malede Frisen, der 
forestiller Thorvaldsens Hjemkomst. Denne og hele Bygningens 
Ydre var holdt i meget stærke Farvevirkninger. Samtiden rejste 
kraftige Indvendinger mod de skarpe Farver, der her blev an- 
Vend 

»Det er umuligt nu at dømme om denne Sag, Tiden har lagt den 
skønneste Patina over Bygningens Ydre. Farverne er ganske for- 
vanskede. De blaa Farver er helt forsvundne. Frisens hvide Mar- 
mor og Gibsfigurer er blevne mørke, mørkere end de levende 
Mennesker i Frisen.” 

»Alligevel tror jeg ikke, at Bygningen og Frisen nogensinde har 
været saa dejlige som nu. Jeg synes ikke, denne Frise bør restaure- 
res, den bør vist nok efter Henrik Ibsens Ord dø i Skønhed.” 

er Søjle-Udkastet, omtalt Side 122 og vist 
Sider 123: 

Saa vidt Carl Petersen. Det interessante og mærkelige i hans 
Udtalelse er, at vi her har en Mand, der mere end nogen vur- 
derede Bindesbølls rene og stærke Farver, en Mand, der selv tog 
dem til Forbillede. Og alligevel slutter han med, at man bør 
ikke restaurere Frisen, men lade den ,,dø i Skønhed". 

Hvis Dekorationen kun var rent ornamental som inde i Gaarden, 
en blot og bar arkitektonisk Udsmykning, vilde der vel ikke være 
nogen Tvivl. Ingen beklager Gaardens Restaurering, alle glæder 
sig over den, særlig efter at den nu har faaet Tid til at staa lidt 
og ligesom modnes, som Frugter modnes. 

Men Frisen er noget andet. Det er Menneskefremstilling, og det 
er en kunstnerisk Stil, som er vanskelig at gentage. 

Det er ikke Sonnes personlige Arbejde. Frisen er udført af andre, 
af tre Malere: Barlach, Lund og Hallager. Men de har ikke gjort 
det som Slaver, der blot skulde kopiere nogle Kartoner, de har 
arbejdet personligt og gjort Frisen mærkelig levende og aktuel. 
Selvom Frisen nu er forandret overmaade, er det jo ikke saadan, 
at den er udslettet. Hele Vejen rundt kan man følge Komposi- 
tionen, og paa Siden mod Christiansborg ser man Detaillerne 
meget smukt. De fleste Mennesker ser vel kun, at den er forandret, 
utydelig, og med en naturlig Afsky for alt Forfald vender de sig 
fra den. Men det lønner sig at se paa den. For selv i sin nuværende 
Tilstand rummer den store Skønheder, indeholder den mere end 
andre Arbejder fra den Tid. 

Carl Petersen — der døde 1923 — skriver, at de hvide Figurer er 
blevet mørke, mørkere end de levende Mennesker i Frisen. Det 
var de altsaa allerede dengang. Men det er ikke den eneste store 
Forandring. Mens det hvide er mørknet, er samtidig alle An-" 
sigter og Hænder, den Farve der betegner Carnationen, blevet 
lysere, den virker lysende og varm, helt fascinerende i Billederne. 
Og netop Ansigter og Hænder er saa smukt formet. 
Hænderne er ikke mindre talende end i Peter Cornelius” Billeder, 
men de taler et mere roligt Sprog. Det er ikke Italiensk eller Tysk, 
man synes, det er Dansk. Paa en vidunderlig Maade har Bindes- 
bøll faaet sine Medarbejdere til at virkeliggøre sine Tanker. I 
Helheden er Grupperne bygget monumentalt op, men i Enkelt- 
heder er de uden Pose, uden nogen efterlignet Stil. Den, der har 
sat disse Billeder op, har ikke prøvet at arbejde i en andens Stil, 
han har paa sit eget Sprog gengivet en Iagttagelse. Han har grebet 
Nuet og givet det en Evighedsværdi. De to redelige Gutter, som 
er gengivet paa næste Side, to Knøse han har set paa Gaden, 
siger os mere end nogen nok saa ideal ,,raffaelisk”" Figur. Hver 
Streg skildrer en Oplevelse. Det er en Pudsflade, og alligevel 
synes vi, disse Ansigter og Hænder lever, de er en Virkelighed. 


For at bedømme, om det er raadeligt at forny Frisen, er der som 
bekendt udført to nye Felter. Ser man Figurerne paa dem, er 
Forskellen stor. Man har benyttet de foreliggende Kartoner og 
prøvet paa at følge dem saa nøje som muligt. Man kommer til 
at tænke paa Carl Petersens Ord: ,,Tænk Dem, hvad en Streg- 
tegning kan tabe i Værdi i en nok saa nøje og omhyggelig Kalke- 
ring, hvor Stregerne har en lidt anden Tykkelse end Originalen, 
en Forskel, som ikke kan maales.” 

Enkelthed af Sonnes Frise fotograferet 1948. 


Enkelthed af nyt Prøvefelt, fotograferet 1948 samti- 
ég med ovenstaaende Billede. 


Det kan ikke illustreres bedre end ved de udførte Prøvefelter. Naar 


man ser, hvordan Ansigter og Hænder er paa de gamle (gen- 
givet over disse Linier) og ser paa Enkeltheder af de nye 
Felter (gengivet til venstre for disse Linier) kan man ikke und- 
gaa at bemærke Forskellen. Se den underlige Figur til venstre. 
DettertikkerentrasttasetEArmædetkertemieræderkerærepeterer 
Linien er blevet et Ornament. Den omskriver ikke en Form, 
er ikke en Beskrivelse af noget oplevet. 

Axel Salto, der har udført Prøven, skriver om Arbejdet: 

»Af alle de mange Tekniker, jeg gennem Tiderne har arbejdet i, 
er Cementpudsindlægningen utvivlsomt den vanskeligste .... 
Man bør ved disse Billeder holde sig Processens uhyre Vidtløf- 
tighed for Øje, hvis man retfærdigt skal bedømme Resultatet. 
Noget af det smukkeste ved Sonnes Billeder er den Rytme, der 
er over Stregføringen, Skraveringerne .... Nu skal Penslen fuld 
af Farve passere samme fine Stregrende, lad os sige hundrede 
Gange, uden at vige af Sporet. At dette kan gaa ud over Formen 
og den ubesværede Rytme er givet.” 

Man kan ikke undgaa at føle, at selve denne Teknik, der skulde 

gøre Stregen mere holdbar end paa de gamle Felter, vanskelig- 
gør, om ikke umuliggør, den samme sensitive Streg. Dertil kom- 
mer, at en Kunstner i Dag vel aldrig kan udtrykke sig paa 
samme Maade som en Kunstner for hundrede Aar siden. Det er 
som at prøve paa at skrive falsk. 

Der foreligger fra Joakim Skovgaards Haand en skriftlig Udtalelse 
om hele Problemet, dateret 8. Juni 1922, antagelig skrevet om- 
trent samtidig med Carl Petersens — og altsaa mange Aar før 
Salto begyndte at arbejde med det. 

Skovgaard skriver bl. a.: 

»Som Museet i Øjeblikket staar, er det kønt (visse Restaurerings- 
forsøg undtagne), men maa ses som en begyndende Ruin. Pati- 
naen forlener det hele med en malerisk Charme, Farven med en 
rig Skønhed, som vi maa. glædes over, saa længe vi har den. Men 
Aar for Aar udslettes Dekorationen, og da den hører til det skøn- 
neste, dansk Kunst har frembragt, staar man overfor det uafvise- 
lige Spørgsmaal, naar skal der gribes ind?” 

Om selve Mulighederne for en Genskabning af Frisen siger 
Skovgaard: 

»At en Rekonstruktion af Dekorationen er vanskelig og kommer 
til at staa tilbage for Originalen i kunstnerisk Henseende, maa 
man være forberedt paa. Siden Thorvaldsens Tid er Kunsten 
svunget mere og mere bort fra Nyklassicismens skønne rene 
Konturopfattelse, saa det for Tiden vilde være vanskeligt at 
finde Manden, der kan genfremstille Sonnes Frise med samme 
Præg og fine Forstaaelse, som Datidens Kunstnere .... 

En kommende Tid (og jeg tror den kommer) vil kanske atter 
sætte Kontur og klassisk Tegning i Højsædet og blive dygtigere 
til at genfremstille Frisen.” 

Saadan talte Skovgaard i 1922. Spørgsmaalet er om man kan 
sige, at den 'Tid er kommet, hvor man atter sætter Kontur og 
klassisk Tegning i Højsædet? 

Hvor sikkert de Gamle gengav Formen ved Konturer alene, kan 
man efterprøve paa Frisens Fremstillinger af de Skulpturer, der 
staar i Museet. 

Sammenlignet med dem kan man vist ikke nægte, at den mo- 
derne Gentagelse, gengivet forneden paa denne Side, er svag. 
Linien tegner ikke en Form. Netop denne Buste, der forestiller 
en italiensk Recitatrice Rosa Taddei, er nu blevet draget frem 
fra Kælderen og anerkendt som et ægte Thorvaldsen-Arbejde og 
beskrevet i en interessant Artikel af Fru Else Kai Sass i et Aars- 
skrift fra Museet (1947). Det er altsaa ikke at betragte blot som 
en Signatur for en Buste, men et Portræt af et særpræget og fint 
Menneske, som Thorvaldsen har sat Pris paa. 

Man ser, hvordan den lidt solidere, lidt bredere Streg og den 
grundige haandværksmæssige Udførelse ganske har forandret Ka- 
rakteren. Tavlen til venstre er'ikke skraveret, den er stribet, For- 
merne er blevet tomme, Linierne blevet Flade-Ornament. 

Det mærkelige ved den gamle Frise er, at den har bevaret hele 
det friske Præg, som Sonnes Originalskitser udført i Blyant har. 
Felterne mod Kanalen er dem, der har forandret sig mest. Paa 
Billedet Side 133 ser man Baaden med Skuespillerinder. Skik- 
kelsen i Midten er Johanne Louise Heiberg. Alle Linjer er for- 

Enkelthed af Sonnes Frise, ældre Fotografi. 


Enkelthed af nyt prøvefelt, fotograferet 1948. 


Felt af Sonnes Frise fotograferet 1948. Skuespiller- 
indernes Baad. Midterfiguren: Fru Heiberg, til højre 
Jor hende: Fru Holst. 


svundne, og alligevel er det selv i denne fattige fotografiske Gen- 
givelse et meget stærkt virkende Billede. Ser man paa Sonnes 
; Oliemalerier, er de ofte ubehagelige i Farven og lidt ligegyldige 
i Detailleringen, men stærke i Opbygningen af Grupperne. I 
saadant et Billede som dette har man hans Kunsts bedste Egen- 
skaber bevaret. Her hvor Skikkelsen kun er blevet en Silhouet, 
er den dog saa udtryksfuld. Det er mere end et Portræt af Jo- 
hanne Louise Heiberg, det er en Vision. 
Saadan har hun skilt sig ud fra de andre Mennesker i Samtiden. 
Fotografiet er optaget 1948 og viser den dybe Revne og hvor- 
lidt der er tilbage af de oprindelige Konturer. 
I en Beretning fra Thorvaldsens Museum har man vist, hvor- 
ledes man ved den forbedrede Teknik kunde genfremstille Bille- 
Fy det af Fru Heiberg med Streger og det hele og med en Buket 
udført i fire Farver. Paa denne Maade vilde man faa et meget 
mere solidt Billede, men Problemet er, om man egentlig har saa 
meget Glæde af de mange Streger, naar de er saa meget mindre 
udtryksfulde end hele Figuren? Landet er fuldt af Eksempler paa, 
at man af lutter Pietet har genopfrisket og fornyet gamle Ting, 
som man har troet, at man har kunnet lave nøjagtige Kopier af, 
og som derved blot er blevet slaaet ihjel. 

Lige overfor Thorvaldsens Museum har man Christiansborg lig- 
gende som Eksempel paa noget, der er umaadeligt solidt. Og man 
har vist det ,,Hensyn” til Slotskirken og Thorvaldsens Museum 
at opbygge Facaden med C. F. Hansenske Detailler. Det er, Gud 
bedre det, sikkert meget varigt, men der er vel ingen Grund til 
at ønske Thorvaldsens Museum en Varighed af samme Årt. — 
Mens Cornelius malede sine storslaaede Vægmalerier i Friedhof- 
halle, arbejdede Bindesbøll og Sonne med et uskyldigt lille Land- 
hus, der hedder Krathuset. Paa Dørfyldingerne blev der udført 
smaa Figurgrupper af det landlige Liv derude. Ogsaa her har 
Bindesbøll faaet Maleren til at skabe Billeder, der glider følsomt 
ind i Materialet. 

Disse smaa dagligdags Scener er malet brunt i brunt paa selve 
Træet, saadan at man ser Aaremønstret igennem Lasur-Farven, 
og det hele arbejder vidunderligt sammen. 

Vender vi os fra disse originale Ting til de to Prøvefelter, der nu 
er udført, føler vi dem mærkeligt stofløse og ligegyldige. Der er 
flere Farver, end der er paa de gamle Felter. Der er hvidt og der 
er en lille blaa Stribe i Indfatningen. Kødfarven er mørk i For- 
hold til Statuen. Der er nok større Modsætninger, men har det 
ført til en rigere Kolorit? 

Det er værd at studere Feltet med Copernicus-Statuen, som det 
ser ud i Dag. Statuen, der oprindelig har været en stor hvid 
Figur i et sort Felt, er nu blevet meget mørk. Men der er sær 
Skønhed over denne anelsesfulde Skikkelse, der meré ses som en 
varmere Farvefigur mod Baggrundens kolde blaaligt sorte. Og 
alle Personerne, der hviler ved dens Fod, ser man saa smukt, 
som man overhovedet kan tænke sig. Enhver, der holder af 
Kunst, bør mens det endnu er Tid, gaa hen og fordybe sig i 
denne vidunderlige Gruppe, der er lige dejlig i Farve og i Kom- 
position. Man taler om, at det er Farveneurastenikere, der kan 
glæde sig over Frisen som den er nu. Men det er jo ikke saadan, 
at den er farveløs i Dag. Det okkergule har aldrig haft stærkere 
Glød. Karnationen har aldrig været mere lysende, Modsætnin- 
gerne mellem varmt og koldt mere talende. Og alt, hvad Kunst- 
neren har villet med sin Komposition, kan vi opleve. Tegningen 
ertheltibevaret 

Man har svært ved at tænke sig, at man skal tage dette dejlige 
Billede ned for at erstatte det med en solid Efterligning, der van- 
skeligt kan faa meget af det eksisterende Felts kunstneriske Kvali- 
tet; en Kalke af en Kalke, der netop kommer til at mangle alt 
det, som er saa typisk for den gamle Frise. Det er ogsaa svært 
at tænke sig, at man skal tage det ud af sin arkitektoniske Sam- 
menhæng for at opbevare det paa et Sted, som ingen kan angive. — 
Det er mærkeligt, naar man sammenligner Carl Petersens og 
Skovgaards Ord, at det var Arkitekten, der syntes, at man skulde 
lade Frisen dø i Skønhed, og Maleren, der mente, at man af 
Hensyn til Bygningens Helhedsvirkning skulde restaurere den, 
selv om man maatte gaa ud fra, at den vilde blive forringet derved. 
Det er maaske alligevel ikke saa mærkeligt, naar man tænker over 
Malernes og Arkitekternes Indstilling over for deres Kunst. 
Maleren regner med, at naar han afleverer sit Kunstværk er det 
færdigt, endeligt og afsluttet, og det maa og skal helst ikke ændre 

Dørfelter fra Krathuset, formentlig malet af Sonne. 


ANE: 


ON 


SÆ% 
SZG 


NØNN 
NZ Y 


SÆSNG 


GONG 


Felt af Sonnes Frise fotograferet 1948. 

Enkelthed af Sonnes Frise Sotograferet 1948. (Siden mod Slotskirken). 

sig. Det skal leve evigt ungdomsfriskt som det er opstaaet un- 
der hans Hænder. Det er en Illusion. Thi intet Billede forbliver 
uberørt af Tiden. Men Maleren lever ofte i den Illusion. 
Arkitekten derimod, der arbejder med en Kunst, der er en Brugs- 
kunst, han maa regne med Tiden som en Faktor. Han tænker sig 
ikke sit Værk uforanderlig nyt, men haaber paa, at det bliver slidt 
og brugt og igennem Slid og Brug hævder sin Kvalitet. Først, 
naar det er afleveret, begynder det at leve. 

Hvis Bindesbøll havde villet skabe et Hus, der altid skulde for- 
blive ens, skulde han have ladet det male i Oliefarve og frisket op 
hvert tredje Aar, som de engelske oliemalede Huse bliver. Men 
han udførte det i farvet Puds og har vel vidst, hvad han gjorde, 
vidst at Pudsen ændrer sig med Tiden, men ogsaa faar en Glød, 
et Liv som Oliemalingen ikke kan faa. 

Udfører man et Skrin i Indlægning ved man, at hver Træsort, 
hver Farve ændrer sig, mærkes af Tiden, men bevarer dog samti- 
dig Præget af den, der først skabte det. 

Thorvaldsens Museum er et saadant Kunstværk, der har faaet 
sin særlige Kvalitet ved den tætte Sammensmeltning af Form 
og Stof og Farve. 

Fornyelsen af Sonnes Frise 
Af Maleren, Professor Georg Jacobsen 


Professor Steen Eiler Rasmussens foranstaaende Artikel er i sin oprindelige Form 
et Foredrag, som blev holdt paa et Møde i Foreningen til gamle Bygningers Bevarelse 
den 8. Marts 1948. Paa samme Møde talte ogsaa Professor Georg Jacobsen, hvis 
Foredrag i det efterfølgende gengives efter Manuskriptet. 


I Meddelelser fra Thorvaldsens Museum 1931 er en Artikel om 
Museets Facadebilleder, — den begynder saaledes: Den fuldstæn- 
dige Udslettelse, som truer Th.s Museums udvendige Dekora- 
tioner, sætter ofte Sindene i Bevægelse. Jævnligt indkommer der 
til Museets Ledelse Forslag til deres Fornyelse og endnu hyppigere 
Forespørgsler, om der ikke snart skal tages fat paa Facadernes 
Istandsættelse. — Saa følger en Redegørelse over den Uendelig- 
hed af Forhandlinger, Diskussioner og Komitéer o.s.v., der 
har været, og de mange forberedende, undersøgende og eksperi- 
menterende Arbejder for Facadernes og deres Dekorationers Be- 
varing og Rekonstruktion, der har været udførlige siden 1860 
(altsaa kun en halv Snes Aar efter Museets Fuldendelse), da For- 
faldet, foraarsaget af Vejrets og Aarstidernes Angreb og Murenes 
mangelfulde Fundamentering og Egalitet, allerede var i Udvik- 
ling. 

Det var i 1931 og siden har Forslag og Diskussioner fortsat med 
ikke mindre Iver og Udholdenhed — altsaa i hele 3 Menneskealdre — 
og hvad er man saa naaet til? Ja, først og fremmest er man ikke 
naaet til Enighed! Det er blevet til et Spørgsmaal, som enhver 
kan have en Mening om, Museet tilhører jo os alle sammen, og 
det er jo unægtelig og netop sandt. (Maaske kan man vænne 
sig saadan til en Diskussion, der har varet igennem Slægtled, at 
det vil blive vanskeligt at undvære den.) . 
Imidlertid har de tekniske og kunstneriske Forsøg for en evt. 
Rekonstruktion ogsaa staaet paa og ved 3 Mænds, Malerne Axel 
Johansens og Axel Saltos og Murerformand Hans Petersens Ud- 
holdenhed og grundigt erhvervede Indsigt er man i Dag naaet 
til, over samme Idé som ved den paa Facaderne oprindelig an- 
vendte, men utilstrækkelig prøvede, Cementpudsteknik, at frem- 
stille en ny Pudsteknik, der efter mange Aars Prøve viser en stor 
Mulighed for at kunne modstaa Vejrets og Tidens Angreb i et 
forsvarligt Spand af Aar. Museets rekonstruerede Gaardfacader 
viser, hvor smukt og godt de 3 Mænd har kunnet gøre det og 
— nu sidder altsaa paa Facaden mod Slottet Axel Saltos og Hans 
Petersens to Prøvefelter, Side om Side med Resterne af Jørgen 
Sonnes Frise, og man kan give sig til at sammenligne, om man vil. 
Ligesom andre har ogsaa jeg engang stillet mig Spørgsmaalet gan- 
ske enkelt op: er Axel Saltos rekonstruerede Felter lige saa gode 
og smukke og derfor mere værdifulde til Stedet end Resterne af 
Sonnes Frise? og man staar da der og bliver igen engang helt for- 
elsket i den gamle Frise, fordi man endnu stadig kan ane, hvor dej- 
lig den engang maa have været og — med Fare altsaa for at blive 
kaldt pervers — kan man oven i Købet henfalde til levende at . 
interessere sig for de mærkelige Virkninger, der er opstaaet under 
de oprindelige Farvers fremadskridende Ødelæggelse (man fristes 
endogsaa til at kalde det Patina, skønt man godt ved, at det er 

Ruinerne af et Billede, man ser paa). — Saltos Felter stod sig 
ikke netop godt i denne ulige Kamp. 

Denne Forenkling af Spørgsmaalet ophørte imidlertid med at 
være tilfredsstillende, fordi jeg efterhaanden begyndte at tænke 
mere paa Bindesbøll end paa Sonne. 

Professor Steen Eiler Rasmussen kalder i en Kronik i Politiken 
Thorvaldsens Museum for et Storværk i dansk Arkitektur — og 
denne Betegnelse er næppe for stærk. Baade som Idé og i dets hele 
Udformning som Museum og Gravmæle for Thorvaldsen er det 
et Storværk. Det opstod som en Frigørelse fra Klassicismens efter- 
haanden kvælende Favntag og — paa tværs af alle Tider og Stil- 
fordringer, som en altid gyldig Manifestation af Arkitekturens 
Evne som skabende Kunst — ligger det da der paa Slotsholmen. 
Man har vist Lov til at føle lidt Stolthed over, at en dansk Arki- 
tekt har kunnet frembringe det! Derfor tror jeg, at man har den 
Pligt — ogsaa over for Bindesbøll — hvis det er muligt, at bevare 
det i den Form han har tænkt. 

Som det ligger i Dag, har man i hvert Tilfælde Ret til at sige, 
at Farven er gaaet af det, og at det paa forskellig Vis er stærkt 
medtaget. 

Fundamenterne er blevet udbedret og det er jo rart at vide, men 
— der gaar f. Eks. stadig en svær Revne paa langs af Facaden mod 
Kanalen tværs igennem hele Sonnes Frise fra det ene Hjørne til 
det andet. Der er Revner i næsten alle Stik over Vinduer og 
Døre, baade i Hjørner og Midte, Revner der flere Steder fort- 
sætter helt op igennem Hovedgesimsen. 

Selv om Revner af den farlige Slags, som den, der gaar igennem 
Gadefacaden, maaske ikke mere vil opstaa, paa Grund af den 
udbedrede Fundering, saa maa disse Svagheder dog meget snart 
udbedres. Disse udstrakte Reparationer kan naturligvis med 
Patinering gøres usynlige, men i Løbet af et Aar eller to vil 
de ved Optørringen og Sol og Regns Paavirkning uvægerlig 
fremstaa som tydelige, mørkere eller lysere Lapper — saadan 
som man ser det paa tidligere Reparationer — og da kan man 
vel forestille sig, hvordan Bindesbølls Bygning kommer til at 
seaudi 

Bindesbøll gjorde som bekendt flere Forslag til Udformning af 
Museets Facader og vi har hans dejlige farvelagte Tegninger og 
Skitser dertil, alle tænkte med en voldsom Dristighed i Farve- 
anvendelsen, men det var først i Samarbejde med Maleren Jørgen 
Sonne, han fandt frem til en Løsning, der tilfredsstillede hans 
Tanke. Man mener, at Ideen var Bindesbølls, men den blev 
altsaa realiseret i Samarbejde med Sonne. 

I en lille Bog om Udførelse af Frescomalerier, forfattet af Arkitekt 
J. F. Holm i 1850, altsaa Aaret for Museets Fuldførelse, beskrives 
indgaaende den Cementpudsteknik og det Cementmosaikarbejde, 
der er anvendt paa Museet, og han beretter om Facadernes 
Farver og meddeler, hvordan de var sammensatte og efterhaan- 
den som man læser disse Optegnelser, ser man Bygningen for sig 
i hele dens Pragt, en næsten pompejansk Farvepragt, der ligesom 
faar en til at mærke Italiens Sol, i hvis Lys Thorvaldsens Værker 
blev til, og saadan har Bindesbøll vel ogsaa villet det. Facadernes 
mørk-okker gule Grundtone, den sorte til Sokkel og Frisens Bund, 

den hvide Hovedgesims med den dodenkoprøde Frise og et blaat 
Baand under, de hvide Vindues- og Dør-chambranger med de 
fine blaa Streger, Cordongesimsens røde, de jordgrønne Indram- 
ninger om Vinduer og Felter, og saa Sonnes Figurfrise, hvor 
Facadernes Hovedfarver gaar igen som Frisens Hovedfarver og 
bringer dem i et fuldkomment Sammenhæng med den øvrige 
Udsmykning. Den okker-gule og den dodenkoprøde i Draperier 
og Klæder, den hvide som kommer frem f. Eks. i Thorvaldsens 
Skulpturer, der bæres og køres langs hele Frisen paa Slotssiden, 
denne hvide der blander sig med sort til det graa i Skjorter 
og Bukseben og med det røde og gule i Carnationerne. En op- 
findsom Sammenstilling og Blanding af disse relativt faa Farver 
giver Mangfoldigheden i Dragter og Kjoler og Uniformer for den 
Menneskemængde, der modtager Thorvaldsen, hvor han i sin 
dodenkop-violette Kappe gaar i Land fra Baaden med Matro- 
serne og de rejste Aarer, hele denne omløbende Frise med dens 
Mylder af Figurer, hvis stadig fortsatte Bevægelse ligesom under- 
streges af de hvide Chambrangers fine regelmæssige Cadence. 
Tænk for en Pragt og for en Dristighed, — denne uhørte Dristig- 
hed, der var Bindesbølls! 

Og endnu en Ting faar efterhaanden Betydning i ens Opfattelse 
af Frisen. Disse mange Menneskefigurers Størrelse bliver (naar de 
staar klart optrukne) som en Maalestok eller Maaleenhed, uden 
at vi maaske ved af det, for vort Indtryk af hele Bygningens 
Størrelse og Proportioner, og hele denne Vrimmel af Figurer, 
der bevæger sig langs begge Langfacader, fra det ene Hjørne til 
det andet, hjælper os til — ikke mindst paa Grund af den stadige 
Afbrydelse ved de hvide Chambranger — virkelig at opleve 
Facadernes store Udstrækning og mærke Bygningen som stor og 
monumental. 

Saadan har Museet set ud, og i denne Udførelse realiseredes 
Bindesbølls Idé, der var ligesaa betinget af Sonnes Frise som af 
alt andet i Bygningens Facader. Havde Sonnes Frise ikke været, 
kan det betragtes som afgjort, at Bindesbøll vilde have udformet 
Facaderne helt anderledes — og Joakim Skovgaards Opfattelse, 
at man skulde fjerne Frisens Felter, opbevare dem i et Museum 
og erstatte dem med et sort Baand, er da kunstnerisk helt util- 
fredsstillende eller rettere meningsløs. I den Skikkelse vilde Fa- 
caderne miste deres raison d'étre. 

Der er saaledes for mig ingen 'Tvivl om, at skal Museet bevares 
som det Storværk i dansk Kunst, Bindesbøll har skabt, maa dets 
Facader rekonstrueres i deres Helhed. Ikke at gøre dette vil be- 
tyde at opgive Museet, hvilket selvfølgelig ogsaa er et Standpunkt, 
men ikke mit! 

Er det da muligt at genskabe det i Bindesbølls og Sonnes Aand 
og saadan, at det kan forblive væsentlig uforandret i en rimelig 
lang Aarrække? 

Den Cementpudsteknik, der blev anvendt ved Museets Opførelse, 
maa vel karakteriseres som letsindig. Den var kun prøvet gennem 
et Aar. Den nye Teknik, som Axel Johansen og siden Salto og 
Hans Petersen har gennemprøvet lige siden 1923, og som til- 
fredsstillende er blevet anvendt paa Gaardfacaderne og nu altsaa 
paa de to Prøvefelter har vist sig at svare til de Fordringer, man 

med Rimelighed kan stille. Man maa derfor tro, at det med 
Hensyn til den Side af Sagen er muligt. 

Og saa det andet Spørgsmaal: kan Rekonstruktionen udføres 
paa en kunstnerisk forsvarlig Maade, saa de Værdier, Bindesbøll 
og ogsaa Sonne har tilstræbt, genopstaar? 

Ogsaa her vil jeg svare ja! Man har jo megen Vejledning — dels 
gennem J. F. Holms nøjagtige Beskrivelser af Hovedfarverne og 
deres Sammensætning — og for disses Fordeling i Frisen har man 
— foruden Resterne — den fotolitografiske Kopi, der blev farvelagt 
i 1923 for netop ikke at miste Kendskabet til dette. En Kunstner 
med Viden om og Sans for Farver, maa med disse Oplysninger 
kunne naa meget nær frem til de Farver Bindesbøll og Sonne 
har anvendt. Men med Hensyn til Sonnes Frise, maa det jo 
være under Forudsætning af, at man ikke lader Udslettelsen af 
dens Rester fortsætte saa længe, at de ikke mere kan tjene 
som væsentlig og uundværlig Støtte for baade Karton'er og 
Udarbejdelse af den nye. Man har i Dag Mulighed for at 
trække Billederne af og overføre dem paa Lærred, — Maleren 
Elof Risebye har vist, hvor udmærket det kan gøres — og saa- 
ledes baade anvende dem som Forbilleder og bevare dem uden 
særlig store Pladsfordringer for dem, der siden vil have Inte- 
resse af at se dem. 

Og endelig: kan man overlade Ledelsen af dette meget krævende 
Rekonstruktionsarbejde til Axel Salto og Murerformand Hans 
Petersen (i naturligt Samarbejde med en sagkyndig og forstaaende 
Arkitekt)? 

Ogsaa dér mener jeg at kunne svare ja! — paa Betingelse af na- 
turligvis, at man ikke lader det vente endnu en halv Snes Aar, 
saa de to kommer i den Alder, hvor man formodentlig ikke 
mere har den Fysik, der virkelig ogsaa er paakrævet. 

Man har haft det Held, at en betydelig Kunstner har ofret Aar 
af sit Liv paa at gøre det muligt for ham at paatage sig det Ar- 
bejde. Resultatet af hans Anstrengelser ser man, som før omtalt, 
paa Gaardfacaderne, som han har fuldført saa smukt efter Axel 
Johansen og i Samarbejde med Arkitekt Kaare Klint og nu i 
Prøvefelterne paa Slotssiden. 

Jeg kan godt kritisere disse Prøvefelter og skal ogsaa gøre det, 
men først vil jeg dog sige dette, at disse Felter jo ogsaa er Prøve- 
felter for Salto selv og han fælder sandsynligvis selen Kritik 
over dem, som vil være til mere Gavn maaske for den endelige 
Udførelse end den, andre kan komme med. 

De er overordentlig samvittighedsfuldt gjort, men en Samvittig- 
hedsfuldhed, der har bundet ham kunstnerisk for meget. Felternes 
baade kompositionelle og figurlige Tegning bærer i nogen Grad 
Præg af en samvittighedsfuld Kalkering over Karton”er og Kal- 
keringer, gjort i Tidens Løb efter Billederne — f. Eks. dem, der 
er udført af F. C. Lund og som virkelig er nok saa sløje og mang- 
ler det faste og samtidigt uhøjtidelige og friske, som hører til de 
Værdier i den gamle Frise, som Salto sikkert gerne vil overføre 
til den nye. Jeg tror det afgjort muligt i de nye Karton'er, der er 
nødvendige, at stramme Tegningen op og samtidigt, ved Hjælp 
af Naturstudier gøre Detaljen mere levende og næsten improvi- 
seret, uden at forandre den kompositionelle Form, men snarere 

Zedaktionen har anset det for rimeligt at ledsage 
ffentliggørelsen af professor Steen Eiler Rasmussens 
g professor Georg Jacobsens artikler med en kort- 
attet oversigt over de mange forsøg, der gennem tiden 
ar» været gjort for først at bevare og siden forny Sonnes 
sive. Redegørelsen er skrevet af vicekontorchef Axel 
2avn, sekretær for Thorvaldsens museums bestyrelse. 


understrege dens Betydning. Mon det ikke ogsaa vilde være i 
Sonnes Aand, han som ganske frit overlod Udførelsen paa Muren 
til yngre Malere. Salto vil ogsaa kunne finde unge dygtige Med- 
arbejdere blandt Malerne i Dag, der har Sans for Tegningens 
Kunstfogidetrer"der"entDelFaf "de unge lder hartlosrsomtvil 
underordne sig den Disciplin og Respekt, Arbejdet kræver. 
Den akademiske Stregteknik, som Malerne dengang var saa 
fortrolig med, passer maaske ikke for os i Dag og maaske heller 
ikke for den nye Cementpudsteknik. Det vilde da være naturligt 
at finde sin egen Form, der passer baade for en selv og det 
nye Materiale. Saa megen Frihed tror jeg man maa give sig, 
for at ens Sind kan tage levende Del i Genskabelsen. Der kunde 
komme nye Værdier til i Stedet for dem, man alligevel ikke kan 
kopiere sig til. 

Der er andre Ting, jeg kunde kritisere, men som Salto maaske 
ogsaa selv er blevet klar over. 

Han har f. Eks. nuanceret den saa betydningsfulde okker-gule 
Farve fra Væggens gule, skønt man endnu paa den gamle Frise 
kan se, at det er den samme og vel ogsaa tankemæssigt kommer 
til, at det maa have været den samme, fordi man derved bringer 
Figurer og Ting i Forbindelse med selve Murens Plan og under- 
streger det Flademaleri, en saadan Frise maa være. 

Naar jeg trods Kritik alligevel gaar ind for Axel Salto som Leder 
af Arbejdet, saa er det først fordi jeg tror, han er saa god en 
Kunstner, at han, med den omtalte Frihed i Udførelsen, vil kunne 
genskabe Frisen langt bedre end vist i Prøvefelterne, hvor han 
har følt sig bundet paa Hænder og Fødder, — og dernæst og ikke 
mindre, fordi han i et saa aabenbart og storartet Samarbejde 
med sin Murerformand har faaet den Indsigt og Forstaaelse af 
den nye Cementpudsteknik, der har saa fundamental Betydning 
for, at Arbejdet skal lykkes og som det tager Aar at erhverve. 
Det kan da ikke være bestemmende for, om man vil lade være 
at restaurere Bindesbølls Storværk, at man ikke i Dag med samme 
naturlige Lethed som dengang anvender den akademiske Streg- 
teknik, naar man tænker paa den afgørende Betydning, Facader- 
nes hele Farveudsmykning havde for hans Idé og hvilken afgø- 
rende Betydning Frisens Hovedvirkninger — Størrelser, Farver, 
Linier, Bevægelser o.s. v. — havde for Museets hele udvendige 
Udformning. 

Og endelig, og det er maaske ikke det mindst vigtige i denne Sag, 
er der Grund til at tro, hvis Thorvaldsens Museum genopstaar 
i sin Pragt, at da vil mange flere Mennesker faa Øje for det, 
blive optaget af det og glæde sig over det og — er det ikke at fore- 
trække for at overlade det til de faa Hundrede af os, der kan nyde 
de sygnende Rester af det, der engang var. 


Skematisk oversigt over nogle data i spørgsmålet om restaurering 
af Thorvaldsens Museums facader og fornyelsen af Sonnes frise 


1) Få år efter frisens fuldførelse begyndte den at forvitre. Allerede omkring 1860 
og årene derefter begyndte man at reparere den og gøre forsøg med nye tekniske 
metoder. Fra midten af 80”erne ledede stadsarkitekt, professor L. P. Fenger forsøgene. 


2) I året 1897 nedsatte Københavns magistrat en sagkyndig kommission til at under- 
søge spørgsmålet om fornyelse af museets dekorationer og lede forsøgene. Den ind- 

kaldte forslag fra ind- og udland og afgav betænkning i 1902. Kommissionens opgave 
var alene af teknisk art, at finde et materiale, som kunne ,,holde”. 


3) I 1906 overdrog magistraten til professor A. Jerndorff at lede de forskellige forsøg, 
men da han kort efter afgik ved døden, overgik ledelsen til professor Joakim Skov- 
gaard, der i året 1907 udførte 2 billeder på museumsbygningen, efter at to af frisens 


felter var nedtaget. 


4) I årene 1909-1913 foretog maleren Axel Johansen forskellige tekniske prøver og 


eksperimenter med henblik på frisens fornyelse. 


5) I året 1913 fremsatte magistraten et forslag for borgerrepræsentationen om re- 
staurering af hele museet, herunder en fornyelse af gårdens dekorationer og Sonnes 
frise på grundlag af Axel Johansens forsøg. Forslaget blev, formentlig på grund af 
krigen, ikke gennemført, men i stedet for blev der givet bevilling til gennemarbej- 
delse af gammelt materiale af kartoner og kalker til fagadebillederne. 


6) I årene 1922—1924 udførte maleren Axel Johansen med arkitekt A. Clemmensen 
som tilsynsførende forskellige forarbejder og materiale samt 3 prøvebilleder på en 
mur på ,,Sundholmf og disse billeder sidder der stadig. 


7) I årene 1934-1940 blev museets gårdfacader restaureret og nye dekorationer 
udført af maleren Axel Johansen og efter hans død i 1938 af maleren Axel Salto. 
Tilsynsførende arkitekt ved arbejdet var Kaare Klint. 


8) Da der synes at herske tilfredshed med resultatet af gårdens restaurering, rejstes 
i museumsbestyrelsen i 1940 efter henstilling fra akademirådet spørgsmålet om re- 
staurering af Sonnes frise, og der nedsattes et udvalg til at undersøge sagen nærmere. 
Efter forskellige drøftelser og forhandlinger vedtog bestyrelsen i februar 1943 at gå 
ind for frisens restaurering og anmodede kommunalbestyrelsen om en bevilling til 
udførelse af to prøvebilleder på frisen ved maleren Axel Salto i samarbejde med 
arkitekt Kaare Klint. Bevillingen, der androg ca. 26.000 kr., blev tiltrådt af kommu- 
nalbestyrelsen. Efter at maleren Elof Risebye i september 1943 havde nedtaget de 
af Joakim Skovgaard i 1907 udførte to billeder på frisen, udførte Axel Salto i 1945 
to nye billedfelter i frisen. 


9) I maj 1946 vedtog museumsbestyrelsen, at sagen om en fornyelse af Sonnes frise 
skulle tages op til realitetsbehandling, idet de tekniske og kunstneriske forudsæt- 
ninger nu mentes at foreligge, at der ved henvendelse til magistraten blev gjort 
udvej for den fornødne bevilling, der ville andrage ca. 1,7 mill. kroner, indbefattet 
reparation af fundamenter og murværk og nedtagning af den gamle frise. Genfrem- 
stillingen af frisen overdroges til maleren Axel Salto og det arkitektoniske arbejde 
til Stadsarkitekten. Efter at sagen havde været forelagt magistraten og det af borger- 
repræsentationen nedsatte budgetudvalg, blev museet i februar 1947 bemyndiget til 
at gå videre med sagen og bl. a., da museumsbygningen er fredet i klasse A, fore- 
lægge planen for Det særlige Bygningssyn, hvilket derefter skete. 


10) I april 1947 meddelte imidlertid Det særlige Bygningssyn, at det ikke på nær- 
værende tidspunkt fandt det påkrævet, at en fornyelse af frisen fandt sted, og under 
hensyn til den usikkerhed, der knyttede sig til udsigten til en heldig løsning af denne 
overmåde vanskelige opgave, måtte man udtale sig for, at sagen stilledes i bero 
indtil videre. 


11) Efter fornyede forhandlinger mellem Bygningssynet og museets bestyrelse ud- 
talte Bygningssynet i marts 1948, at det under hensyn til sagens samtlige omstændig- 
heder nu var villigt til at opgive sin modstand mod frisens fornyelse. Synet fandt 
dog ikke, at det foreliggende forslag og de udførte prøvefelter kunne danne et betryg- 
gende grundlag for frisens fornyelse. Det henstilledes derfor til bestyrelsen, at de 
kunstneriske og tekniske principper for udførelsen af den nye frise af bestyrelsen 
gjordes til genstand for fornyet forhandling med kunstneren og bygningens arkitekt, 
eventuelt i forbindelse med udførelsen af nye prøver. Resultatet af forhandlingen ud- 
bad Bygningssynet sig forelagt, inden de endelige arbejder kunne påbegyndes. 


12) For at imødekomme Det særlige Bygningssyns henstilling har kommunalbesty- 
relsen i marts 1949 på forslag af museets bestyrelse givet en bevilling på 130.000 kr. 
til forberedende arbejder og undersøgelser vedrørende istandsættelse af museets 
gadefacader, og en fornyelse af frisen, som vil blive påbegyndt i 1949. 


13) Når disse arbejder er udført, skal resultatet fremlægges for Det særlige Byg- 
ningssyn, hvorefter sagen skal forelægges kommunalbestyrelsen til vedtagelse. 

Udtalelsen er gengivet i Arkitekten Ugehæfte 18—1g9, 
årgang L, 1948. 


